CELEX: 32011D0081
Language: mt
Date: 2011-02-04 00:00:00
Title: 2011/81/UE: Deċiżjoni tal-Kummissjoni tal- 4 ta' Frar 2011 li temenda d-Deċiżjonijiet Nru 2002/741/KE, 2002/747/KE, 2003/31/KE, 2003/200/KE, 2005/341//KE u 2005/343/KE sabiex ittawwal il-validità tal-kriterji ekoloġiċi għall-għoti tal-Ekotikketta tal-UE għal ċerti prodotti (notifikata bid-dokument numru C(2011) 523)  Test b’relevanza għaż-ŻEE

5.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 31/50
            
         DEĊIŻJONI TAL-KUMMISSJONI
   tal-4 ta' Frar 2011
   li temenda d-Deċiżjonijiet Nru 2002/741/KE, 2002/747/KE, 2003/31/KE, 2003/200/KE, 2005/341//KE u 2005/343/KE sabiex ittawwal il-validità tal-kriterji ekoloġiċi għall-għoti tal-Ekotikketta tal-UE għal ċerti prodotti
   (notifikata bid-dokument numru C(2011) 523)
   (Test b’relevanza għaż-ŻEE)
   (2011/81/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u partikolarment il-paragrafu 3 (c) tal-Artikolu 8 tiegħu,
   Wara li kkonsultat mal-Bord għall-Ekotikkettar tal-Unjoni Ewropea,
   Billi:
   
               (1)
            
            
               Id-Deċiżjoni tal-Kummissjoni 2002/741/KE tal-4 ta' Settembru 2002 li tistabbilixxi l-kriterji ekoloġiċi riveduti għall-għoti tal-Ekotikketta Komunitarja lil karta għall-ikkuppjar u karta grafika u li temenda d-Deċiżjoni 1999/554/KE (2) tiskadi fil-31 ta' Diċembru 2010.
            
         
               (2)
            
            
               Id-Deċiżjoni tal-Kummissjoni 2002/747/KE tad-9 ta' Settembru 2002 li tistabbilixxi kriterji ekoloġiċi riveduti għall-premjazzjoni tà ekotikketta Komunitarja għall-bozoz tal-elettriku u li temenda d-Deċiżjoni 1999/568/KE (3) tiskadi fil-31 ta' Diċembru 2010.
            
         
               (3)
            
            
               Id-Deċiżjoni tal-Kummissjoni 2003/31/KE tad-29 ta' Novembru 2002 li tistabbilixxi kriterji ekoloġiċi riveduti għall-għoti tal-Ekotikketta Komunitarja għad-deterġenti tal-magni għall-ħasil tal-platti u li temenda d-Deċiżjoni Nru 1999/427/KE (4) tiskadi fil-31 ta' Diċembru 2010.
            
         
               (4)
            
            
               Id-Deċiżjoni tal-Kummissjoni 2003/200/KE tal-14 ta' Frar 2003 li tistabbilixxi kriterji ekoloġiċi riveduti għall-għoti tal-ekotikketta Komunitarja għal deterġenti tal-londri u li temenda d-Deċiżjoni 1999/476/EC (5) tiskadi fil-31 ta' Diċembru 2010.
            
         
               (5)
            
            
               Id-Deċiżjoni tal-Kummissjoni 2005/341/KE tal-11 ta' April 2005 li tistabbilixxi kriterji ekoloġiċi [u r-rekwiżiti ta' valutazzjoni u verifika marbutin magħhom] għall-għoti tal-Ekotikketta Komunitarja għall-kompjuters portabbli (6) tiskadi fil-31 ta' Diċembru 2010.
            
         
               (6)
            
            
               Id-Deċiżjoni tal-Kummissjoni 2005/343/KE tal-11 ta' April 2005 li tistabbilixxi kriterji ekoloġiċi [u r-rekwiżiti relatati ta' evalwazzjoni u verifika] għall-għoti tal-Ekotikketta Komunitarja għall-kompjuters personali (7) tiskadi fil-31 ta' Diċembru 2010.
            
         
               (7)
            
            
               B’konformità mar-Regolament (KE) Nru 66/2010, saret reviżjoni f’waqtha tal-kriterji ekoloġiċi, kif ukoll tar-rekwiżiti relatati ta' valutazzjoni u verifika, stabbiliti minn dawk id-Deċiżjonijiet.
            
         
               (8)
            
            
               Minħabba l-istadji differenti tal-proċess tar-reviżjoni għal dawk id-Deċiżjonijiet, huwa xieraq li jittawlu l-perjodi ta' validità tal-kriterji ekoloġiċi u r-rekwiżiti relatati ta' valutazzjoni u verifika li huma jistabbilixxu. Il-perjodu ta' validità għad-Deċiżjonijiet 2003/31/KE u 2003/200/KE għandu jittawwal sat-30 ta' April 2011. Il-perjodu ta' validità għad-Deċiżjonijiet 2002/741/KE, 2005/341/KE u 2005/343/KE għandu jittawwal sat-30 ta' Ġunju 2011. Il-perjodu ta' validità għad-Deċiżjoni Nru 2002/747/KE għandu jittawwal sal-31 ta' Awwissu 2011.
            
         
               (9)
            
            
               Id-Deċiżjonijiet 2002/741/KE, 2002/747/KE, 2003/31/KE, 2003/200/KE, 2005/341/KE, 2005/343/KE għandhom għalhekk jiġu emendati skont dan.
            
         
               (10)
            
            
               Il-miżuri previsti f’din id-Deċiżjoni huma skont l-opinjoni tal-Kumitat imwaqqaf bl-Artikolu 16 tar-Regolament (KE) Nru 66/2010,
            
         ADOTTAT DIN ID-DEĊIŻJONI:
   Artikolu 1
   L-Artikolu 5 tad-Deċiżjoni 2002/741/KE jinbidel b’dan li ġej:
   
      “Artikolu 5
      Il-kriterji ekoloġiċi għall-grupp ta' prodotti ‘karta għall-ikkuppjar u karta grafika’, kif ukoll ir-rekwiżiti relatati ta' valutazzjoni u verifika, għandhom jibqgħu validi sat-30 ta' Ġunju 2011.”
   
   Artikolu 2
   L-Artikolu 5 tad-Deċiżjoni 2002/747/KE jinbidel b’dan li ġej:
   
      “Artikolu 5
      Il-kriterji ekoloġiċi għall-grupp ta' prodotti ‘bozoz tal-elettriku’, kif ukoll ir-rekwiżiti relatati ta' valutazzjoni u verifika, għandhom jibqgħu validi sal-31 ta' Awwissu 2011.”
   
   Artikolu 3
   L-Artikolu 5 tad-Deċiżjoni 2003/31/KE jinbidel b’dan li ġej:
   
      “Artikolu 5
      Il-kriterji ekoloġiċi għall-grupp ta' prodotti ‘deterġenti għall-magni għall-ħasil tal-platti’, kif ukoll ir-rekwiżiti relatati ta' valutazzjoni u verifika, għandhom jibqgħu validi sal-30 ta' April 2011.”
   
   Artikolu 4
   L-Artikolu 5 tad-Deċiżjoni 2003/200/KE jinbidel b’dan li ġej:
   
      “Artikolu 5
      Il-kriterji ekoloġiċi għall-grupp ta' prodotti ‘deterġenti tal-londri’, kif ukoll ir-rekwiżiti relatati ta' valutazzjoni u verifika, għandhom jibqgħu validi sal-30 ta' April 2011.”
   
   Artikolu 5
   L-Artikolu 3 tad-Deċiżjoni Nru 2005/341/KE jinbidel b’dan li ġej:
   
      “Artikolu 3
      Il-kriterji ekoloġiċi għall-grupp ta' prodotti ‘kompjuters personali’, kif ukoll ir-rekwiżiti relatati ta' valutazzjoni u verifika, għandhom jibqgħu validi sat-30 ta' Ġunju 2011.”
   
   Artikolu 6
   L-Artikolu 3 tad-Deċiżjoni 2005/343/KE jinbidel b’dan li ġej:
   
      “Artikolu 3
      Il-kriterji ekoloġiċi għall-grupp ta' ‘kompjuters portabbli’, kif ukoll ir-rekwiżiti relatati ta' valutazzjoni u verifika, għandhom jibqgħu validi sat-30 ta' Ġunju 2011.”
   
   Artikolu 7
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta’ Frar 2011.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 27, 30.1.2010, p. 1.
   
      (2)  ĠU L 237, 5.9.2002, p. 6.
   
      (3)  ĠU L 242, 10.9.2002, p. 44.
   
      (4)  ĠU L 9, 15.1.2003, p. 11.
   
      (5)  ĠU L 76, 22.3.2003, p. 25
   
   
      (6)  ĠU L 115, 4.5.2005, p. 1.
   
      (7)  ĠU L 115, 4.5.2005, p. 35.